narrative deur Theo Kleynhans
narrative is �n solotentoonstelling van skildery in gemengde media deur Theo Kleynhans wat vertoon word by die Dorpstraat Galery, Stellenbosch, tot die 4de Mei.
Met hierdie groep werk spreek Kleynhans die narratief of storie aan.
�Die mens maak op verskeie maniere sin van die lewe, maar een van die belangrikste meganismes is om verbande te trek tussen ongelyksoortige of uiteenlopende inligting. Ek probeer met hierdie reeks werk om �n stel visuele prikkels aan te bied wat die kyker sal noop om met behulp van sy eie verwysingsraamwerk �n verhaal te konstrueer. Sodra die kyker sin maak van die gegewe beelde word betekenis gevorm en in daardie proses word die kunswerk tot voltooing gebring.� s� Kleynhans.
Sommige van die werk herinner aan filmraampies wat langs mekaar geplaas is. Binne hierdie filmraampies word beelde in verskillende stilistiese benaderings gejukstaponeer. Skilderfragmente word langs potloodtekening, langs collage geplaas terwyl daar ook teksfragmente aangebring is wat die kyker lei na �n storielyn. Die uitstalling is sag en die palet neig na pastel.
Kleynhans is elke Woensdag tot die 4de Mei tussen 13:00 en 14:00 in die galery waar hy �n rondleiding sal doen oor die werk. Almal is welkom om hierdie interessante inligtingsessies by te woon en ook deel te neem aan die gesprek rondom die werk.
'n Voorbeeld van Kleynhans se werk.